# 芒种节气诗词【十篇】

来源：网络 作者：风月无边 更新时间：2025-05-18

*时间，忘却不了美好的回忆；岁月，冲淡不了友情的芬芳；距离，阻断不了心灵的感应；忙碌，断绝不了彼此的情谊。本文是为您搜集的芒种节气诗词【十篇】，欢迎大家阅读与评价！ 　　篇一、《观刈麦》　　(唐•白居易)　　田家少闲月，五月人倍忙。　　夜来南...*

时间，忘却不了美好的回忆；岁月，冲淡不了友情的芬芳；距离，阻断不了心灵的感应；忙碌，断绝不了彼此的情谊。本文是为您搜集的芒种节气诗词【十篇】，欢迎大家阅读与评价！

　　篇一、《观刈麦》

　　(唐•白居易)

　　田家少闲月，五月人倍忙。

　　夜来南风起，小麦覆陇黄。

　　妇姑荷箪食，童稚携壶浆。

　　相随饷田去，丁壮在南冈。

　　足蒸暑土气，背灼炎天光。

　　力尽不知热，但惜夏日长。

　　篇二、《约客》

　　(宋•赵师秀)

　　黄梅时节家家雨，青草池塘处处蛙。

　　有约不来过夜半，闲敲棋子落灯花。

　　篇三、《咏廿四气诗•芒种五月节》

　　唐-元稹

　　芒种看今日，螳螂应节生。

　　彤云高下影，鴳鸟往来声。

　　渌沼莲花放，炎风暑雨情。

　　相逢问蚕麦，幸得称人情。

　　篇四、《草生芒种后》

　　唐-寒山

　　山中何太冷，自古非今年。

　　沓嶂恒凝雪，幽林每吐烟。

　　草生芒种后，叶落立秋前。

　　此有沈迷客，窥窥不见天。

　　山客心悄悄，常嗟岁序迁。

　　辛勤采芝术，搜斥讵成仙。

　　庭廓云初卷，林明月正圆。

　　不归何所为，桂树相留连。

　　篇五、《耕图二十一首•拔秧》

　　宋-楼璹

　　新秧初出水，渺渺翠毯齐。

　　清晨且拔擢，父子争提携。

　　既沐青满握，再栉根无泥。

　　及时趁芒种，散着畦东西。

　　篇六、《龙华山寺寓居十首风》

　　宋-王之望

　　水乡经月雨，潮海暮春天。

　　芒种嗟无日，来牟失有年。

　　人多蓬菜色，村或断炊烟。

　　谁谓山中乐，忧来百虑煎。

　　篇七、《田间杂咏(六首)之六》

　　明-樊阜

　　枣花落靡靡，一犬护柴关。

　　节序届芒种，何人得幽闲。

　　蛙鸣池水满，细草生阶间。

　　刈麦欲终亩，风吹雨过山。

　　大儿早未饭，叹息农事艰。

　　豪贵本天命，悠悠不可攀

　　篇八、《伊犁记事诗》

　　清-洪亮吉

　　芒种才过雪不霁，伊犁河外草初肥。

　　生驹步步行难稳，恐有蛇从鼻观飞。

　　篇九、《时雨》

　　宋陆游

　　时雨及芒种，四野皆插秧。

　　家家麦饭美，处处菱歌长。

　　老我成惰农，永日付竹床。

　　衰发短不栉，爱此一雨凉。

　　庭木集奇声，架藤发幽香。

　　莺衣湿不去，劝我持一觞。

　　即今幸无事，际海皆农桑;

　　野老固不穷，击壤歌虞唐。

　　篇十、《芒种》吴藕汀

　　熟梅天气豆生蛾，

　　一见榴花感慨多。

　　芒种积阴凝雨润，

　　菖蒲修剪莫蹉跎。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！